El Servei Local de Català obre el termini de matriculacions a Salou — Educació
El Servei Local de Català obre el termini de matriculacions a Salou https://www.salou.cat/ca/la-nostra-ciutat/educacio/noticies/el-servei-local-de-catala-obre-el-termini-de https://www.salou.cat/ca/la-nostra-ciutat/educacio/noticies/el-servei-local-de-catala-obre-el-termini-de
Des del dimarts 12 i fins al dijous 14 s’obren les matriculacions pels antics alumnes, al centre de formació de persones adultes Àgora
El Servei Local de Català –que pertany al Centre de Normalització Lingüística de Tarragona – obre el període de matriculació pels antics alumnes del centre i destinarà els dies 12, 13 i 14 de setembre, de 9.30 a 13h. Aquestes es poden fer efectives al mateix servei, ubicat a l’edifici Àgora (Avinguda de Pau Casals 14). A més, també es preveu la matriculació i les proves de nivell pels nous alumnes el 18 i 21 de setembre, de 9.30 a 13h i de 16 a 17.30h, i també el 20 i 21 de setembre, de 9.30 a 13h.
L’inici dels cursos està previst pel 25 i 26 de setembre.
Pel que fa a l’oferta de nivells n’hi ha de dues modalitats: una primera En línia (a distància) a través de la plataforma Parla.cat (Elemental 1, Elemental 2, Elemental 3, Intermedi 1, Intermedi 2, Intermedi 3, Suficiència 1, Suficiència 2, Suficiència 3) i a través del moodle aula mestra (C2-superior); i una altra de presencial en diferents horaris i intensitats (Bàsic 1, Bàsic 2, Bàsic 3, Elemental 1-2-3, Intermedi 1-2-3, Suficiència 1-2-3 i C2)
Per a detalls d’horaris de cursos es pot consultar la pàgina www.cpnl.cat/cursos-catala/cercador-cursos i per a més informació enviar un missatge per correu electrònic salou@cpnl.cat o trucar al telèfon 977 352 147.